مناڵیم قوربانی جه‌نگ بی و جوانیم هه‌ر نه‌یم وه‌چه‌و
وه‌ئـه‌زره‌ته مه‌نـم و نه‌یم، ئــه‌وه‌ی کــه مانای ژیــانه
گــه‌رده‌لــیول بیــاوان و دوزه‌خ پـــڕزه‌جـر قه‌ریــبی
ده‌س خوه‌یان وه‌شانن له‌لیم، ڕوحم له ده‌سیان هه‌راسانه
ئـومـر تاڵـم ڕه‌سـیه نـیمه و سی سـاڵ مـوکره قه‌ریـبم
کی توانێ تاموڵ بکه‌ید، ئی هه‌مکه پێچ و خه‌م ده‌ورانه
من نازانم چیو هه‌ڵکردم، له‌ی بگره و به‌رده‌ی دیورییه
ته‌نـیا چشـتێ هیشت بمیـنم، عشـق ڕه‌سـین وه‌ میلکانه
کاوه خوسره‌وی   2009.12.07
